ג'ואן סטייץ

ג'ואן איליין ארגטסינגר סטייץ (באנגלית: Joan Elaine Argetsinger Steitz; נולדה ב-26 בינואר 1941) היא פרופסור  לביופיזיקה מולקולרית ולביוכימיה באוניברסיטת ייל, וכן חוקרת במכון הווארד יוז למחקר רפואי.היא מוכרת בעיקר בזכות העבודה החלוצית שלה בתחום ה-RNA. סטייץ מצאה כי ה-snRNP (קומפלקס של מולקולות RNA וחלבונים) הכרחיים לתהליך השחבור ב-RNA.

 קורות חייה 
ג'ואן איליין ארגטסינגר נולדה ב-26 בינואר 1941 בעיר מיניאפוליס במינסוטה שבארצות הברית. כילדה למדה בבית ספר לבנות, וכבר אז התעניינה במדע. לאחר שסיימה ללמוד בתיכון, עברה ללמוד בקולג' אנטיוק שבאוהיו, ובשנת 1963 קיבלה תואר ראשון בכימיה. לאחר מכן סייעה למדענים במכון הטכנולוגי של מסצ'וסטס, שם התיידדה עם ג'יימס ווטסון (שגילה את מבנה מולקולת הDNA), ולמדענים במכון מקס פלאנק שבגרמניה. סטייץ חשבה שהיא לא מספיק מסורה כדי לחקור ימים ולילות במעבדה. בנוסף, באותם ימים מספר הנשים הפרופסוריות ומנהלות המעבדה היה קטן, וכאישה הייתה משוכנעת כי לא תגיע לעמדות בכירות בתחום המדע, ולכן החליטה לגשת לתואר שני באוניברסיטת הרווארד במקום לנהל מעבדה. לאחר עבודת קיץ במעבדת מחקר באוניברסיטת מינסוטה תחת פיקוחו של ביולוג התאים ג'וסף גאל, החלה לעבוד באינטנסיביות במעבדה וליהנות מכך, ולפיכך החליטה לשנות כיוון, וב-1963 התחילה ללמוד ביוכימיה וביופיזיקה מולקולרית באוניברסיטת הרווארד, והייתה האישה היחידה בכיתה.

בשנת 1967 עברה סטייץ לגור בקיימברידג' שבאנגליה כדי לעשות את עבודת הפוסט-דוקטורט שלה במעבדה לביולוגיה מולקולרית של מועצת המחקר הרפואי באוניברסיטת קיימברידג'. אז היא התחילה את עבודתה העצמאית בחקר ה-RNA.

 קריירה 
בעבודת הפוסט-דוקטורט שלה, חקרה סטייץ היכן ה-mRNA מתחיל להיות מתורגם ל-DNA על ידי הריבוזומים. את ממצאיה פרסמה במאמר בשנת 1969 למגזין "Nature". בשנת 1970 הוצע לה תפקיד פרופסור משני באוניברסיטת ייל במחלקה לביופיזיקה וביוכימיה, ולאחר מכן הפכה לפרופסור מן המניין והחלה לנהל מעבדה משלה. היא המשיכה לחקור ריבוזומים, ובמקביל החלה לחקור גם את תהליך שחבור ה-RNA, תהליך שבו האינטרונים מתנתקים מהקדם RNA שליח (pre-mRNA). במחקרה גילתה את הקומפלקס שנקרא snRNP. היא מצאה כי ה-snRNP הכרחי לתהליך השחבור וכי snRNP מזהים את האינטרונים ב-pre-mRNA. את ממצאיה פרסמה בשנת 1980 במאמר למגזין "Nature". כיום סטייץ חוקרת כיצד נגיפים משתמשים ב-RNA לא מקודד (noncoding RNAs) כדי לתפעל את התאים המארחים.

בשנת 2021 הוענק לה פרס וולף לרפואה (ביחד עם לין אליזבת מקוייט ואדריאן קריינר).

 חיים פרטיים 
במהלך לימודיה באוניברסיטת הרווארד פגשה את תומאס סטייץ, זוכה פרס נובל לכימיה לשנת 2009, והשניים נישאו בשנת 1966. כיום היא מתגוררת בניו הייבן בקונטיקט שבארצות הברית. לזוג ילד ששמו ג'ון.

סטייץ מדברת רבות על המספר הקטן של נשים שנמצאות בתפקידים מובילים במדע. בנושא זה אמרה:

 פרסים 
סטייץ זכתה במגוון פרסים ותארים.:
 במהלך 2022 תקבל תואר דוקטור לשם כבוד מטעם אוניברסיטת בר-אילן.

קישורים חיצוניים

הערות שוליים

קטגוריה:סגל אוניברסיטת ייל
קטגוריה:ביולוגיות מולקולריות אמריקאיות
קטגוריה:ביוכימאיות אמריקאיות
קטגוריה:ביופיזיקאיות אמריקאיות
קטגוריה:זוכי פרס אלי לילי
קטגוריה:זוכות פרס וולף
קטגוריה:זוכי פרס וולף
קטגוריה:זוכי פרס וולף לרפואה
קטגוריה:זוכות פרס לוריאל-אונסק"ו לנשים במדע
קטגוריה:זוכות פרס ויצמן לנשים במדע
קטגוריה:זוכות פרס פרל מייסטר גרינגרד
קטגוריה:בוגרי מכללת אנטיוק
קטגוריה:בעלות תואר דוקטור מאוניברסיטת הרווארד
קטגוריה:בעלי תואר דוקטור מאוניברסיטת הרווארד
קטגוריה:מקבלות תואר דוקטור לשם כבוד מאוניברסיטת בר-אילן
קטגוריה:מקבלי תואר דוקטור לשם כבוד מאוניברסיטת בר-אילן
קטגוריה:זוכי פרס דיקסון במדעים
קטגוריה:זוכי פרס המרכז הרפואי אלבני
קטגוריה:זוכי פרס קרן גיירדנר הבינלאומי
קטגוריה:זוכי פרס לסקר-קושלנד להישג מיוחד במדע הרפואה
קטגוריה:סגל מכון הווארד יוז למחקר רפואי
קטגוריה:אמריקאיות שנולדו ב-1941
קטגוריה:אמריקאים שנולדו ב-1941